Shower of Stars

Shower of Stars (også kjent som Chrysler Shower of Stars) er en amerikansk varieté/underholdningsprogram som ble sendt på CBS fra 1954 til 1958. Episodene består hovedsakelig av musikalkomedie, med William Lundigan som vert. Serien ble nominert til totalt åtte Primetime Emmy-priser, hvorav den vant én, for beste scenografi i episoden «A Christmas Carol».

 Historie 
Shower of Stars ble vist omtrent månedlig fra 1954 til 1958 og var sponset av Chrysler. Episodene består av musikalkomedie, med tidvise drama, med William Lundigan som vert. Gjesterollene inkluderer Jack Benny, Bob Crosby, Betty Grable, Van Johnson, Shirley MacLaine, Fredric March, Frankie Laine, Ethel Merman, Basil Rathbone, Red Skelton, Mario Lanza og Ed Wynn. I en episode fra 1954 spiller March og Rathbone rollene som henholdsvis Ebenezer Scrooge og Jacob Marley i en musikalversjon av Charles Dickens' En julefortelling. Sangene ble skrevet av Bernard Herrmann og Maxwell Anderson. Dette var både den første musikalversjonen av denne historien som ble sendt på fjernsyn og den første i farger.

Episode-status

De eksisterende episodene av Shower of Stars har overlevd bare i svart-hvitt-kineskoper av de originale fargesendingene, som har gått tapt. Episodene har ingen copyright-varsel og er dermed i det offentlige domene i USA. Internet Archive har syv episoder i samlingen.

 Priser og nominasjoner 
 År  Pristittel  Kategori  Episode  Nominert  Resultat 1955  Primetime Emmy Award  Beste scenografi i et innspilt program  «A Christmas Carol»  Ralph Berger og Albert M. Pyke   Beste mannlige skuespiller i en enkeltstående rolle   «A Christmas Carol»  Fredric March   Årets beste enkeltstående program  «A Christmas Carol»  —   Beste scenografi i et direktesendt program  —  Robert Tyler Lee   Beste originalmusikk komponert for fjernsyn  «A Christmas Carol»  Bernard Herrmann   Beste musikk til et drama- eller varietéprogram  —  Gordon Jenkins   1956  Beste varietéserie  —  —   Beste koreografi  «Ethel Merman's Show Stoppers»   James Starbuck  

 Referanser 

 Eksterne lenker 


Kategori:Underholdningsprogrammer på TV fra USA
Kategori:TV-produksjoner fra USA, fra 1950-årene
Kategori:TV-produksjoner på CBS